འབའ་ཐང་མཚོ་ཕུ་ལུང་པ་ནི་མཚོ་བོད་མཐོ་སྒང་གི་ཤར་ལྷོའི་མཚམས་སུ་གནས་ཤིང་འབའ་ཐང་གི་མཚོ་ལ་ཡུལ་ཚོའི་མངའ་ཁོངས་སུ་ཡོད།ཤར་ལི་ཐང་གི་འབུམ་ཡག་རྩྭ་ཐང་དང་།ནུབ་ཡག་སོ་རི།ལྷོ་ལེབ་ཡུལ་ཡུལ་ཚོ།བྱང་བྲག་ཆེན་རྒྱལ་པོ་བཅས་དང་འབྲེལ་ཞིང་།རྒྱ་ཁྱོན་སྤྱི་ལེ་གྲུ་བཞི་མལྷག་ཡོད།གངས་རི་དང་བྲག་རི།ནགས་རི།སྤང་རི།མཚོ་མོ།རང་བྱུང་ཆུ་ཚན་བཅས་རང་བྱུང་ལྷུན་གྱིས་གྲུབ་ཅིང་།མཚོ་ཕུ་དགོན་པ་མཚོའི་ཕུགས་སུ་ཆགས་ཡོད།རི་དྭགས་ཤ་བ་དང་གནའ་བ།དེ་མིན་སྲོག་ཆགས་འཕྱི་བ་སོགས་མི་དང་བག་ཕེབས་མཉམ་དུ་གནས་ཤིང་།མཚོ་མོ་ཕྱི་ནང་གཉིས་ཡོད་པའི་ནང་དུ་ཉ་རིགས་རྩ་ཆེན་འབུམ་ཕྲག་ཡོད་ཅིང་མིའི་སྐད་སྒྲ་ཚོར་བ་དང་མཚོ་ངོགས་སུ་རུབ་ནས་ཉ་ཟས་ཟ་རུ་ཡོང་།མཛེས་སྡུག་རི་ཀླུང་ལྷ་ཡི་ཞིང་ཁམས་དང་གཉིས་སུ་མ་མཆིས།